Mykolo Romerio universitetas

Mykolo Romerio universitetas (MRU) – didžiausias Lietuvoje specializuotas socialinių ir humanitarinių mokslų universitetas, pavadintas žymaus teisės mokslininko Mykolo Romerio (1880–1945) vardu. Istorija Aukštoji mokykla pradžioje buvo aukštosios mokyklos Baltarusijoje padalinys: 1978-1990 m. Minsko aukštosios milicijos mokyklos Vilniaus fakultetas 1990–1997 m. Lietuvos policijos akademija 1997–2000 m. Lietuvos teisės akademija 2000–2004 m. Lietuvos teisės universitetas 2004 m. spalio 28 d. Seimui priėmus nutarimą Nr. IX-2515 „Dėl Lietuvos teisės universiteto pavadinimo pakeitimo ir Mykolo Romerio universiteto statuto patvirtinimo“ į Mykolo Romerio universitetą. 2004 m. gruodžio 16 d. įvyko MRU Senato posėdis, kuriame prof. Alvydas Pumputis vienbalsiai išrinktas universiteto rektoriumi (nutarimas Nr. 1SN-9). 2009 m. liepos 23 d. Seimas nutarimu Nr. XI-411 patvirtino Mykolo Romerio universiteto – pirmojo tarp Lietuvos universitetų, naująjį Statutą. Pagal Seimo 2009 m. liepos 23 d. nutarimu Nr. XI-411 patvirtintą MRU statutą ir MRU Senato 2009 m. spalio 6 d. nutarimą Nr. 1SN-10, valstybinė aukštojo mokslo ir studijų biudžetinė įstaiga Mykolo Romerio universitetas pertvarkyta į valstybinę aukštąją mokyklą viešąją įstaigą Mykolo Romerio universitetą. Švietimo ir mokslo ministrui patvirtinus keturis visuomenės pasiūlytus tarybos narius, gruodžio 2 d. buvo paskelbta nauja MRU Tarybos sudėtis. Taryba sudaryta vadovaujantis naujuoju Mokslo ir studijų įstatymu, kuriame numatyta į valstybinių aukštųjų mokyklų valdymą įtraukti visuomenės atstovus. Naująją MRU Tarybą sudaro devyni nariai. Keturis iš jų skyrė universiteto bendruomenė: studentams taryboje atstovauja MRU studentų atstovybės narys Vytautas Vilys, dėstytojams ir mokslo darbuotojams – Ekonomikos ir finansų valdymo fakulteto Ekonomikos katedros vedėjas Algis Dobravolskas ir Teisės fakulteto Konstitucinės teisės katedros profesorius Juozas Žilys, universiteto administracijai – Teisės fakulteto dekanas Egidijus Jarašiūnas. Bendru MRU senato ir švietimo ir mokslo ministro sutarimu tarybos nare tapo Pasaulio universitetų asociacijos generalinė sekretorė Eva Egron-Polak. Keturis tarybos narius iš visuomenės pasiūlyto 21 kandidato Aukštojo mokslo tarybos teikimu paskyrė švietimo ir mokslo ministras: Vilniaus miesto savivaldybės Finansų valdymo ir apskaitos departamento direktorių Edmundą Kačkų, Teisėjų etikos ir drausmės komisijos narį Stasį Stačioką, Lietuvos notarų rūmų prezidentą Marių Stračkaitį, koncerno „Achemos grupė“ komercijos direktorių Rimą Varkulevičių. MRU Taryba 2010 m. sausio 19 d. viešo konkurso tvarka rektoriumi vėl išrinko prof. A.Pumputį. Tarptautiškumas ir bendradarbiavimas 26 studijų programos vykdomos anglų kalba, iš jų 7 – jungtinės arba dvigubo diplomo programos. MRU buvo pirmasis Lietuvoje, pradėjęs jungtines studijų programas su Prancūzijos, Austrijos ir Suomijos universitetais. Pietų Korėja, Japonija ir Indija yra pagrindinės MRU akademinės partnerystės šalys Azijoje. Tarp aktyviausių partnerių – Dongseo universitetas (Pietų Korėja) ir Josai universitetas (Japonija). MRU yra Europos reformų universitetų aljanso (ERUA) narys. Tai aštuonių Europos reformų universitetų konsorciumas, siekiantis diegti novatoriškus metodus mokslinių tyrimų, studijų ir institucinės pažangos srityse. Struktūra Vadovybė Universiteto rektorius prof. dr. Inga Žalėnienė (nuo 2020 m.) Vicerektorius doc. dr. Saulius Spurga Vicerektorė studijoms prof. dr. Natalija Kaminskienė Vicerektorė mokslui ir inovacijoms dr. Eglė Malinauskienė Senato pirmininkas doc. dr. Romas Prakapas Fakultetai Žmogaus ir visuomenės studijų fakultetas Viešojo valdymo ir verslo fakultetas Teisės mokykla Viešojo saugumo akademija Sūduvos akademija Institutai Kiti padaliniai Biblioteka Azijos centras Karaliaus Sedžiongo institutas Frankofoniškų šalių studijų centras Akademinių reikalų centras Mokslo ir inovacijų centras Tarptautiškumo tarnyba Bendruomenės gerovės centras Kultūros ir renginių centras Komunikacijos ir rinkodaros centras Taip pat skaityti Sąrašas:Mykolo Romerio universiteto Tarybos nariai Išnašos Nuorodos